گینگ بینگ

گینگ بینگ  سے مراد ایک ایسا جنسی عمل ہے جس میں ایک فرد کے ساتھ کئی دوسرے افراد ایک ہی وقت میں یا ایک ہی جگہ پر باری باری جماع کریں، جیسے ایک ہی خاتون کے ساتھ کئی حضرات یا ایک ہی مرد کے ساتھ کئی عورتیں یا ایک معمول مرد کے ساتھ کئی عامل مرد۔ لیکن یہ اصطلاح زیادہ تر اس صورت میں استعمال ہوتی ہے جب ایک ہی عورت کے ساتھ تین یا تین سے زیادہ مرد جماع کریں۔ جب ایک مرد کے ساتھ تین یا تین سے زیادہ عورتیں جماع کریں تو اسے ریورس گینگ بینگ (انگریزی: reverse gang bang یا reverse gangbang) بھی کہتے ہیں۔

گینگ بینگ کی اصطلاح انگریزی کے دو لفظوں گینگ (انگریزی: gang) اور بینگ (انگریزی: bang) سے بنی ہے۔ گینگ کا مطلب گروہ یا جتھہ ہے جبکہ بینگ کا مطلب کسی چیز کے ٹکرانے یا پھٹنے کی آواز کے ساتھ ساتھ جماع کرنا بھی ہے۔ جماع کے لیے بینگ کا لفظ برا سمجھا جاتا ہے اور اس میں تشدد کا عنصر آتا ہے۔ یعنی کسی بھی شادی شدہ مرد کے لیے اپنی بیوی کے ساتھ بااحترام ازدواجی تعلق کے لیے یہ لفظ انتہائی نامناسب ہے۔

 فحش نگاری 

اگرچہ گینگ بینگ کا عمل جنسی طور پر مہم جو افراد میں مروج ہے لیکن اس کو جدید فحش نگاری نے ایک نئی جہت دی ہے اور اس نہج پر پہنچا دیا ہے جس کا تصور بھی فحش نگاری کی صنعت کے کلاسیکی دور میں ممکن نہیں تھا اگرچہ اُس دور میں بھی اس کی چند مثالیں موجود ہیں۔

دور حاضر کی کئی فحش اداکاراؤں نے گینگ بینگ کے کئی ریکارڈ بنانے کے دعوے کیے ہیں۔ ان میں سب سے مشہور دعویدار امریکی فحشکارہ اینابیل چونگ اور جیزمین سینٹ کلیئر ہیں۔ دونوں نے بالترتیب 1995ء اور 1996ء میں اپنی فحش فلمیں جاری کیں جن میں دونوں نے 300 مردوں کے ساتھ جماع کرنے کا دعوٰی کیا۔ امریکی فحشکارہ کمبرلی ہیلزی المعروف ہیوسٹن نے 1999ء کی ایک فحش فلم میں 620 مردوں کے ساتھ جماع کا دعوٰی کیا۔

 روسی فحشنگاری 

گذشتہ چند سالوں میں روسی فحشنگاروں نے انتہائی غیر فطری اور ظالمانہ گینگ بینگ فلموں کو فروغ دیا ہے جس میں مفعولہ کے ایک ہی روزن میں ایک ہی وقت میں دو سے تین مردوں کا دخول اور تمام روزنوں کو ملا کر تین سے پانچ مردوں کا بیک وقت دخول عام ہے۔ ان فلموں میں کام کرنے والی اکثر خواتین انتہائی کمسن (لیکن 18 سال یا اس سے ذرا زیادہ عمر کی) اور نازک اندام ہوتی ہیں اور اس بنا پر ان کو اس پرتشدد عمل سے گزرنے پر مائل کیا جاتا ہے۔

 میکس ہارڈکور 

امریکی فحش نگار و اداکار آنجہانی پال لٹل المعروف میکس ہارڈ نے پرتشدد گینگ بینگ فلموں میں خوب نام کمایا۔ روسی فلموں میں رائج متعدد دخول کے برعکس میکس ہارڈکور کی فلموں میں زبردستی اور پرتشدد دخول، تذلیل اور نفسیاتی اذیت اس قدر زیادہ تھی کہ کئی ادکارائیں روتے ہوئے فلم مکمل کیے بغیر سیٹ سے چلی گئیں باوجود اس کے کہ تمام خواتین کو پرتشدد جنسی اعمال کے بارے میں پہلے سے خبردار کیا جاتا تھا۔ میکس ہارڈکور کی فلموں میں دوران جماع مار پیٹ، چہرے پر اور منہ میں تھوکنا، پرتشدد دہنی جماع جس سے مفعولہ کو قے آ جائے، ارادتاً تکلیف دہ دبری دخول اور پیشاب کا نشانہ بنانا جیسے اعمال بکثرت پائے جاتے ہیں۔ اپنی انتہائی پرتشدد اور اذیت ناک فلموں کی وجہ سے میکس ہارڈکور کو قانونی مقدمات کا بھی سامنا کرنا پڑا اور کئی دفعہ جیل کی ہوا بھی کھانی پڑی۔

زمرہ:گروہی جماع
زمرہ:فحش نگاری کی اصطلاحات
زمرہ:جنسی اعمال
زمرہ:جماع
زمرہ:جنس (حیاتیات)
زمرہ:فحش نگاری بلحاظ صنف